नई दिल्ली-लखनऊ और अहमदाबाद-मुंबई के बीच 17 अक्टूबर से चलेगी तेजस एक्सप्रेस, इन नियमों का करना होगा पालन
उत्तर रेलवे की ओर से दी गई जानकारी के मुताबिक, ट्रेन संख्या 82501/82502 लखनऊ जंक्शन से नई दिल्ली तेजस एक्सप्रेस को दिनांक 17 अक्टूबर से बहाल करने का निर्णय लिया गया है।
नई दिल्ली। नई दिल्ली-लखनऊ के बीच एक बार फिर से तेजस एक्सप्रेस आगामी 17 अक्तूबर से चलने जा रही है। तेजस एक्सप्रेस में यात्रा करने के लिए सीटों की बुकिंग शुरू हो चुकी है। आईआरसीटीसी आगामी 17 अक्टूबर से लखनऊ-नई दिल्ली और अहमदाबाद-मुंबई तेजस एक्सप्रेस ट्रेनों का परिचालन दोबारा शुरू करने जा रहा है। इसके मानक ऑपरेशन प्रक्रिया (SOP) तैयार कर लिया गया है। उत्तर रेलवे की ओर से दी गई जानकारी के मुताबिक, ट्रेन संख्या 82501/82502 लखनऊ जंक्शन से नई दिल्ली तेजस एक्सप्रेस को दिनांक 17 अक्टूबर से बहाल करने का निर्णय लिया गया है। नई दिल्ली-लखनऊ के बीच चलने वाली तेजस एक्सप्रेस सप्ताह में 6 दिन चलाई जाएगी। IRCTC द्वारा चलाई जाने वाली इन ट्रेनों में यात्रियों को पैक्ड फूड मिलेगा।भारतीय रेलवे खानपान एवं पर्यटन निगम के अनुसार यात्रियों को ट्रेन में पैक्ड भोजन मिलेगा। इसमें सफर करने के लिए यात्रियों को लगभग डेढ़ घंटा पहले पहुंचना होगा। गाड़ी संख्या 82501 सुबह 6:10 बजे लखनऊ जंक्शन स्टेशन से चलेगी यानि आपको सफर करने के लिए सुबह 4:30 बजे पहुंचना पड़ेगा। ट्रेन दोपहर 12:25 बजे नई दिल्ली पहुंचेगी। इसी तरह ट्रेन संख्या 82502 नई दिल्ली से 15.35 पर चलेगी और रात को 22:05 पर लखनऊ जंक्शन पर पहुंचेगी। आपको बता दें कि, 17 से मुंबई और अहमदाबाद के बीच भी तेजस एक्सप्रेस का संचालन शुरू हो जाएगा।  आईआरसीटीसी ने तेजस ट्रेनों के कर्मचारियों को कोविड-19 के दौरान यात्रियों को सुरक्षा और आवश्यक सेवा प्रदान करने के लिए ट्रेनिंग भी दी है।Image Source : INDIA TVIndian Railway IRCTC Lucknow New Delhi Ahmedabad Mumbai Tejas express ticket booking start आरोग्य सेतु एप इंस्टॉल करना बेहद जरूरीआईआरसीटीसी ने कहा कि यात्रियों और कर्मचारियों के लिए फेस कवर/मास्क का उपयोग अनिवार्य होगा। सभी यात्री आरोग्य सेतु ऐप इंस्टॉल करेंगे और जब भी मांग की जाएगी, तब वे इसे दिखाएंगे। टिकट बुक करते समय यात्रियों को विस्तृत निर्देश दिये जाएंगे।ऐसे बुक करें टिकटतेजस एक्सप्रेस के दोनों ट्रेनों के टिकटों की बुकिंग शुरू हो चुकी है। आईआरसीटीसी की अधिकारिक वेबसाइट www.irctc.co.in पर ई-टिकट बुक कर सकते हैं या फिर यात्री आईआरसीटीसी रेल से जुड़े मोबाइल एप से भी ई-टिकटों की बुकिंग करा सकते हैं। इन दोनों माध्यमों से ऑनलाइन टिकटों की बुकिंग जल्द शुरू की जाएगी।टिकट बुकिंग के नियमों में हुआ बदलावइंडियन रेलवे ट्रेन रिजर्वेशन चार्ट की टाइमिंग में बदलाव करने जा रही है। 10 अक्टूबर (शनिवार) से रेलवे का दूसरा रिजर्वेशन चार्ट ट्रेन के छूटने से 30 मिनट पहले ही बनेगा। फिलहाल कोरोना काल में चार्ट 2 घंटे पहले बनाया जा रहा है। कोरोना काल में बदलाव करते हुए रेलवे ने दूसरा रिजर्वेशन चार्ट ट्रेन छूटने के 2 घंटे पहले बनाना तय किया था। लेकिन 10 अक्टूबर से दोबारा से नियम में बदलाव होगा। इसके बाद से दूसरा रिजर्वेशन चार्ट ट्रेन छूटने के समय से 30 मिनट पहले बनेगा। दूसरा चार्ट तैयार होने से पहले टिकट बुकिंग की सुविधा ऑनलाइन और पीआरएस टिकट काउंटरों पर उपलब्ध रहेगी। 10 अक्टूबर से रिजर्वेशन का पहला चार्ट ट्रेन छूटने से कम से कम 4 घंटे पहले तैयार किया जाएगा। इसमें खाली सीटें या बर्थ की बुकिंग अन्य यात्री ऑनलाइन या काउंटर से करा सकेंगे।